Minnebok

Minnebok, også kalt stambok, poesialbum, erindringsbok og annet, er ei personlig bok med vanligvis blanke ark der venner og kjente skriver navnet sitt sammen med en hilsen, gjerne i form av et hyggelig vers, et passende sitat eller en tegning. Opprinnelsen er stambøker som studenter og andre tok med på reise som en slags gjestebok der kamerater, kollegaer, lærere og andre skrev autografer og annet. Personlige poesialbum med oppbyggelige dikt og hilsener var mye brukt i Norge på 1700- og 1800-tallet. I dag er minnebøker vanligst som små vennealbum blant skolebarn, oftest jenter. I ettertid kan minnebøker vekke følelsesladde minner om venner og perioder i livet.

Historikk

Andre typer minnebøker 
Betegnelsen minnebok kan i vid forstand brukes om alle typer bøker, album og skriftlige samlinger med hilsener, beretninger, bilder, brev og andre opptegnelser og dokumenter om spesielle personer, tidsperioder, begivenheter, reiser og liknende steds- eller tidsbegrensede saksområder. Det kan gjelde alt fra kongeferder og bryllup til hyllester av betydningsfulle, avdøde personer og navnelister fra folkehøgskoler og klostre. Minnebøker kan være private manuskript, det vil si håndskrevne enkelteksemplarer, eller trykkes og utgis som en mer offisiell eller offentlig dokumentasjon.

Bare en drøy måned etter terrorangrepene i Oslo sentrum og på Utøya 22. juli 2011 utgir forlagene Gyldendal og Aschehoug Vårt lille land, en felles minnebok med bilder og sitater fra tragedien og sorgen i perioden etterpå.

Minneprotokoller 
Minnebok kan også være kondolanseprotokoller der pårørende og andre kan skrive en siste hilsen til en avdød eller gi uttrykk for tanker og følelser om forholdet til den døde. Ofte kan man også lime inn bilder. Slike blir lagt ut ved minnesamvær etter en bisettelse eller på et angitt sted en periode før begravelsen. De kan også legges ut på internett, både av begravelsesbyråer, som private blogger og av nettaviser, for eksempel når det gjelder nylig døde kjendiser.

Memoarer 
Betegnelsen minnebok har også vært brukt om selvbiografier og memoarer. Minnebok er for eksempel tittel på Marit Ihles skjønnlitterære barnsomsskildringer utgitt 1995.

Autografsamlinger 
Ferdiglagde minnebøker med blanke ark har ikke sjelden blitt brukt til å samle autografer og navnetrekk fra kjente politikere, idrettsfolk og andre kjendiser. Slike autografbøker eller – album kan ofte også være utklippsbøker (scrapbooks) med innlimte postkort, magasinutklipp og annet.

Se også 
 Gjestebok
 Dagbok, skoledagbok
 Fotoalbum, samlebok for private fotografier
 Selvbiografi, memoarer
 Autografsamling
 Kondolanseprotokoll, minneord på gravminner
 Stambokregister, register for levende organismer, som regel godkjente avlsdyr innen en husdyrrase
 Memorbuch, tysk betegnelse for en type gammel, jødiske minnebok over døde, også brukt som bønnebok
 Huskelapp
 Suvenir, reiseminne
 Scrapbooking, å lage private fotoalbum og utklippsbøker med bilder, minner og pynt

Referanser

Eksterne lenker 
 
 MInnebokprosjekt ved Sverresborg, Trøndelag folkemuseum
 Historiske minnebøker i digitaltmuseum.no
 Komponisten Edvard Griegs minnebok med 64 hilsener og annet fra studiekamerater, venner og kollegaer
 Digital blakopi av en norsk jentes minnebok fra 1960
 Digitaltfortalt.no om norsk minnebok fra 1950- og 1980-tallet

Litterære sjangre
Bøker
Tradisjon
Studentkultur